ΠΕΡΙΕΧΟΜΕΝΑ
ΑΠΟΦΑΣΕΙΣ
Ίδρυση Δια-Τομεακού Εργαστηρίου με την επωνυμία «Εργαστήριο Εμβιομηχανικής και Βιοϊα-
τρικής Φυσικής» στη Σχολή Εφαρμοσμένων Μαθηματικών και Φυσικών Επιστημών του Εθνικού
Μετσόβιου Πολυτεχνείου.
Μετονομασία της θεσμοθετημένης εκπαιδευτικής μονάδας «Σπουδαστήριο Χωροταξίας και
Οικιστικής Ανάπτυξης» σε «Εργαστήριο Χωρικού Σχεδιασμού και Αστικής Ανάπτυξης» (Spatial
Planning and Urban Development Lab) που ανήκει στον Τομέα Πολεοδομίας και Χωροταξίας της
Σχολής Αρχιτεκτόνων Μηχανικών του Εθνικού
Μετσόβιου Πολυτεχνείου και έγκριση του Εσωτερικού Κανονισμού Λειτουργίας του.
Καθορισμός κριτηρίων και διαδικασία απονομής
του τίτλου του Ομότιμου Καθηγητή.
ΑΠΟΦΑΣΕΙΣ
Αριθμ. 1461
(1)
Ίδρυση Δια-Τομεακού Εργαστηρίου με την επωνυμία «Εργαστήριο Εμβιομηχανικής και Βιοϊα-
τρικής Φυσικής» στη Σχολή Εφαρμοσμένων Μαθηματικών και Φυσικών Επιστημών του Εθνικού
Μετσόβιου Πολυτεχνείου.
O ΠΡΥΤΑΝΗΣ
ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ
Έχοντας υπόψη:
1. Τις διατάξεις του άρθρου 60 του ν. 4386/2016 (Α΄ 83)
και των άρθρων 28 και 29 του ν. 4485/2017 (Α΄114).
2. Την εισήγηση της Γενικής Συνέλευσης της Σχολής
Εφαρμοσμένων Μαθηματικών και Φυσικών Επιστημών
του Εθνικού Μετσόβιου Πολυτεχνείου (συνεδρίαση
30/05/2019).
3. Την απόφαση της Συγκλήτου του Εθνικού Μετσόβιου Πολυτεχνείου (8ης/2020/13.7.2020).
4. Το γεγονός ότι δεν έχει εκδοθεί ο Οργανισμός του
Ιδρύματος.
5. Το γεγονός ότι από την εφαρμογή των διατάξεων
της παρούσας απόφασης δεν προκαλείται δαπάνη σε
βάρος του Προϋπολογισμού του Εθνικού Μετσόβιου
Πολυτεχνείου, αποφασίζουμε:
την Ίδρυση Δια-Τομεακού Εργαστηρίου με την επωνυμία «Εργαστήριο Εμβιομηχανικής και Βιοϊατρικής Φυ-
σικής» που θα ανήκει στη Σχολή Εφαρμοσμένων Μαθηματικών και Φυσικών Επιστημών του Εθνικού Μετσόβιου
Πολυτεχνείου, ως ακολούθως:
Άρθρο 1
Ίδρυση
Ιδρύεται στη Σχολή Εφαρμοσμένων Μαθηματικών και
Φυσικών Επιστημών του Εθνικού Μετσόβιου Πολυτεχνείου (Σχολή ΕΜΦΕ/ΕΜΠ) Δια-Τομεακό «Εργαστήριο Εμβιο-
μηχα-νικής και Βιοϊατρικής Φυσικής» για την εξυπηρέτηση εκπαιδευτικών και ερευνητικών αναγκών σε γνωστικά
αντικείμενα ως εξής: Εμβιομηχανική του μυοσκελετικού
και εφαρμογές της, Εμβιομηχανική των μαλακών ιστών
και εφαρμογές της, Κυτταρομηχανική, Μελέτη των μηχανικών και φυσικών ιδιοτήτων νέων τεχνολογικών υλικών
με εφαρμογές στην Ιατρική, Αλληλεπίδραση ιοντίζουσας
ακτινοβολίας με την έμβια ύλη, Μελέτη ραδιοεπαγόμενων βλαβών σε DNA, Αλληλεπίδραση μη ιοντίζουσας
ακτινοβολίας laser με την έμβια ύλη, Δοσιμετρία και
ασφάλεια σε εφαρμογές laser, Εφαρμογές της Πυρηνικής
Φυσικής και της ραδιενέργειας στην Ιατρική, Εφαρμογές
των Μαθηματικών σε προβλήματα της Βιολογίας και της
Ιατρικής, Θέματα Βιοηθικής και δεοντολογίας.
Άρθρο 2
Σκοπός
Το Εργαστήριο έχει ως σκοπό:
1. Την κάλυψη σε προπτυχιακό και μεταπτυχιακό
επίπεδο των διδακτικών αναγκών του προγράμματος
σπουδών της Σχολής ΕΜΦΕ/ΕΜΠ καθώς και των ερευνητικών αναγκών της Σχολής ΕΜΦΕ/ΕΜΠ σε θέματα που
εμπίπτουν στα αντικείμενα δραστηριότητας του Εργαστηρίου, όπως αυτά προσδιορίζονται στο άρθρο 1 του
παρόντος.
2. Τη συνεργασία κάθε μορφής με κέντρα ερευνών
και ακαδημαϊκά ιδρύματα της ημεδαπής και της αλλοδαπής, εφόσον οι επιστημονικοί στόχοι συμπίπτουν,
συμβαδίζουν και αλληλοσυμπληρώνονται με εκείνους
του Εργαστηρίου.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
25 Ιανουαρίου 2021
ΤΕΥΧΟΣ  ΔΕΥΤΕΡΟ
Αρ. Φύλλου 231
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 231/25.01.2021
3. Τη διοργάνωση επιστημονικών διαλέξεων, ημερίδων, σεμιναρίων, συμποσίων, συνεδρίων και άλλων
επιστημονικών εκδηλώσεων, την πραγματοποίηση δημοσιεύσεων και εκδόσεων και την πρόσκληση Ελλήνων
και ξένων αναγνωρισμένων επιστημόνων.
4. Την παροχή υπηρεσιών σε ιδιώτες και σε κάθε νομικής μορφής οργανισμούς κατά τα προβλεπόμενα στις
εκάστοτε ισχύουσες νομοθετικές διατάξεις.
5. Τη στέγαση και ενίσχυση της δράσης επιστημονικών
ομάδων σχετικών με το γνωστικό αντικείμενο του.
Άρθρο 3
Προσωπικό
1. Στο Εργαστήριο εντάσσονται ως «μόνιμα μέλη» τα
μέλη ΔΕΠ της Σχολής ΕΜΦΕ/ΕΜΠ, των οποίων το γνωστικό και ερευνητικό αντικείμενο είναι σχετικό με εκείνο του
Εργαστηρίου, ύστερα από αίτησή τους, εισήγηση του
αντίστοιχου Τομέα στον οποίο υπάγονται και απόφαση
της Γενικής Συνέλευσης (ΓΣ) της Σχολής ΕΜΦΕ/ΕΜΠ.
Η ένταξη ενός μέλους ΔΕΠ στο Εργαστήριο συνεπάγεται όλα τα δικαιώματα και τις υποχρεώσεις που περι-
γράφονται στο παρόν και στον κανονισμό λειτουργίας
του ΕΜΠ, στον οποίο υπάγεται ο κανονισμός του Εργαστηρίου.
Στο προσωπικό του Εργαστηρίου μπορούν να ανήκουν επίσης τα μέλη ΕΤΕΠ και ΕΔΕΙ, που εντάσσονται
σε αυτό μετά από αίτηση τους στο Διευθυντή του Εργαστηρίου και απόφαση της Γενικής Συνέλευσης (ΓΣ)
της Σχολής ΕΜΦΕ/ΕΜΠ. Επίσης στο Εργαστήριο μπορεί
να ανήκει και το προσωπικό το οποίο διατίθεται από
τις Γραμματείες των Σχολών για την εξυπηρέτηση των
Εργαστηρίων, ύστερα από απόφαση της ΓΣ της Σχολής
ΕΜΦΕ/ΕΜΠ.
2. Μέλη του Εργαστηρίου:
α. Μόνιμα μέλη του Εργαστηρίου είναι τα μέλη ΔΕΠ
που ανήκουν στο Εργαστήριο καθώς επίσης μέλη ΕΤΕΠ,
ΕΔΕΙ και το λοιπό τεχνικό και διοικητικό προσωπικό που
έχει ενταχθεί στο Εργαστήριο.
β. Μη μόνιμα μέλη είναι μέλη ΔΕΠ (εκτός Σχολής
ΕΜΦΕ/ΕΜΠ) και μεταδιδάκτορες που εργάζονται σε συναφείς ερευνητικές περιοχές με τον ερευνητικό προσα-
νατολισμό του Εργαστηρίου, οι ερευνητές - υποψήφιοι
διδάκτορες που εκπονούν διατριβή υπό την επίβλεψη
μελών ΔΕΠ του Εργαστηρίου σε συναφείς ερευνητικές
περιοχές με τον ερευνητικό προσανατολισμό του Εργαστηρίου, καθώς και εξωτερικοί συνεργάτες του Εργαστη-
ρίου. Εξωτερικός συνεργάτης αποκτά την ιδιότητα μη
μόνιμου μέλους του Εργαστηρίου εφόσον συνεργάζεται
με το Εργαστήριο σε συνεχή βάση, σε εγκεκριμένο από
τα αρμόδια όργανα του Ιδρύματος έργο ή εργασία.
Άρθρο 4
Διοίκηση - Αρμοδιότητες
Το Εργαστήριο διευθύνεται από μέλος ΔΕΠ της Σχολής ΕΜΦΕ/ΕΜΠ που ορίζεται σύμφωνα με την εκάστοτε
ισχύουσα νομοθεσία. Ο Διευθυντής ασκεί τις αρμοδιότητες που ορίζονται σύμφωνα με την εκάστοτε ισχύουσα
νομοθεσία και πέραν των άλλων:
• Συντονίζει το διδακτικό και ερευνητικό έργο του Εργαστηρίου.
• Μεριμνά για την τήρηση του κανονισμού και του προγράμματος λειτουργίας του Εργαστηρίου.
• Μεριμνά για την οικονομική διαχείριση των εσόδων
του Εργαστηρίου.
• Μεριμνά για τη στελέχωση του Εργαστηρίου με το
αναγκαίο κατάλληλο προσωπικό.
• Εισηγείται στη Σύγκλητο του ΕΜΠ για τον ορισμό υπόλογων για τα αναλώσιμα υλικά, τον κινητό εξοπλισμό και
τους χώρους εργασίας.
• Υπογράφει κάθε εξερχόμενο έγγραφο.
• Μεριμνά για τη σύνταξη, την παρακολούθηση, το
συντονισμό και την εκπλήρωση
του προγράμματος λειτουργίας και των δραστηριοτήτων του Εργαστηρίου στο πλαίσιο της αποστολής του.
Άρθρο 5
Εγκατάσταση - Λειτουργία
1. Το Εργαστήριο λειτουργεί κατά τις εργάσιμες ημέρες και ώρες, σύμφωνα με τον κανονισμό του ΕΜΠ, σε
χώρους που περιγράφονται στη συνέχεια και οι οποίοι
έχουν παραχωρηθεί σε αυτό για την εγκατάσταση των
οργάνων και του λοιπού τεχνικού εξοπλισμού που είναι
αναγκαίος για τη διενέργεια των εργαστηριακών ασκήσεων και την υλοποίηση των ερευνητικών προγραμμά-
των.
2. Οι χώροι εγκατάστασης του Εργαστηρίου ευρίσκονται στο κτίριο Αντοχής Υλικών, στο κτίριο Φυσικής και
στο κτίριο Ε΄ των Τομέων Μαθηματικών και ΑΚΕΔ της
Σχολής ΕΜΦΕ/ΕΜΠ. Στους χώρους εγκατάστασης τοποθετείται πινακίδα με τον τίτλο του Εργαστηρίου. Ως έδρα
του εργαστηρίου ορίζεται η «Αίθουσα Επιστημονικών
Ερευνών 110» του 1ου ορόφου του κτιρίου Θεοχάρη.
3. Ο κανονισμός λειτουργίας του Εργαστηρίου ανάγεται στον κανονισμό λειτουργίας του ΕΜΠ. Ο Διευθυντής
του Εργαστηρίου ενημερώνεται πριν από τη διεξαγωγή
κάθε εργασίας, ερευνητικής, εκπαιδευτικής ή άλλης, που
γίνεται στο πλαίσιο της λειτουργίας του Εργαστηρίου, για
ερευνητικά προγράμματα ή άλλα έργα τα οποία έχουν
εγκριθεί και καθορίζει την προτεραιότητα στη χρησιμοποίηση οργάνων και χώρων, σε περίπτωση που δεν
υπάρχει σχετική απόφαση. Ο Διευθυντής έχει την ευθύνη
για την εν γένει λειτουργία του Εργαστηρίου.
4. Η χρησιμοποίηση των εγκαταστάσεων και του
εξοπλισμού του Εργαστηρίου επιτρέπεται μόνο στο
προσωπικό του ή σε άλλα άτομα με εξουσιοδότηση
του Διευθυντή του Εργαστηρίου. Με απόφαση του Διευθυντή ορίζονται οι υπεύθυνοι των εγκαταστάσεων
και του εξοπλισμού του Εργαστηρίου καθώς και η ανάθεση της ευθύνης της γραμματειακής υποστήριξης του
Εργαστηρίου, η οποία μπορεί να ανατίθεται σε μέλος
του Διοικητικού Προσωπικού του ΕΜΠ που έχει τοποθετηθεί στο Εργαστήριο ή σε άλλο άτομο-συνεργάτη
του Εργαστηρίου.
5. Με εισήγηση του Διευθυντή στα αρμόδια όργανα
της Σχολής είναι δυνατή η πρόσληψη επιστημόνων σε
τομείς συναφείς με το γνωστικό αντικείμενο, τις διδακτικές και ερευνητικές δραστηριότητες του Εργαστηρίου,
σύμφωνα με την ισχύουσα νομοθεσία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 231/25.01.2021
Άρθρο 6
Πόροι - Έσοδα
Οι οικονομικοί πόροι/έσοδα του Εργαστηρίου προέρχονται από:
α. Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή λογαριασμό
τρίτων.
β. Την παροχή υπηρεσιών σύμφωνα με την εκάστοτε
ισχύουσα νομοθεσία.
γ. Κληρονομιές, κληροδοτήματα, δωρεές και κάθε
άλλη οικονομική ενίσχυση που προέρχεται από ημεδαπά
ή αλλοδαπά φυσικά και νομικά πρόσωπα, διεθνείς οργανισμούς, δημόσιους ή ιδιωτικούς φορείς/επιχειρήσεις,
προς το ΕΜΠ ή/και το Εργαστήριο, για τους σκοπούς
του Εργαστηρίου, εφόσον δεν διατίθενται με όρους που
αντιβαίνουν στον σκοπό του Εργαστηρίου και στο εκάστοτε ισχύον νομοθετικό πλαίσιο.
δ. Πιστώσεις που ήδη χορηγούνται από τη Σύγκλητο
του ΕΜΠ για τις ερευνητικές δραστηριότητες της Σχολής
ΕΜΦΕ/ΕΜΠ.
Άρθρο 7
Τηρούμενα βιβλία και αρχεία
Για τις ανάγκες του Εργαστηρίου τηρούνται αρχεία
σε έντυπη ή/και ηλεκτρονική μορφή, που αφορούν τις
δραστηριότητες και τις παρεχόμενες υπηρεσίες του Εργαστηρίου. Τα βιβλία και τα αρχεία αυτά είναι:
• Βιβλίο πρωτοκόλλου.
• Βιβλίο περιουσιακών στοιχείων του Εργαστηρίου.
• Φάκελος οικονομικών στοιχείων για κάθε έτος.
• Κατάλογος επιστημονικών βιβλίων, περιοδικών και
μελετών.
• Κατάλογος υλικών και εξοπλισμού του Εργαστηρίου.
• Αρχείο προσωπικού.
• Αρχείο συνεδρίων, ημερίδων, σεμιναρίων και άλλων
ερευνητικών και εκπαιδευτικών εκδηλώσεων που πραγματοποιεί το Εργαστήριο.
• Αρχείο ερευνητικών και εκπαιδευτικών προγραμμάτων που υλοποιεί το Εργαστήριο.
• Αρχείο των παρεχόμενων υπηρεσιών του Εργαστηρίου.
Με απόφαση του Διευθυντή του Εργαστηρίου είναι
δυνατόν να ορίζεται ως αναγκαία η τήρηση και άλλων
βιβλίων ή αρχείων απαραίτητων για την εύρυθμη λειτουργία του Εργαστηρίου.
Άρθρο 8
Έναρξη ισχύος
Η ισχύς της παρούσης αρχίζει από τη δημοσίευσή της
στην Εφημερίδα της Κυβερνήσεως.
Η πράξη αυτή να δημοσιευθεί στην Εφημερίδα της
Κυβερνήσεως.
Αθήνα, 15 Ιανουαρίου 2021
Ο Πρύτανης
ΑΝΔΡΕΑΣ ΜΠΟΥΝΤΟΥΒΗΣ
Αριθμ. 1486
(2)
Μετονομασία της θεσμοθετημένης εκπαιδευτικής μονάδας «Σπουδαστήριο Χωροταξίας και Οι-
κιστικής Ανάπτυξης» σε «Εργαστήριο Χωρικού
Σχεδιασμού και Αστικής Ανάπτυξης» (Spatial
Planning and Urban Development Lab) που ανήκει στον Τομέα Πολεοδομίας και Χωροταξίας της
Σχολής Αρχιτεκτόνων Μηχανικών του Εθνικού
Μετσόβιου Πολυτεχνείου και έγκριση του Εσωτερικού Κανονισμού Λειτουργίας του.
Ο ΠΡΥΤΑΝΗΣ
ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ
Έχοντας υπόψη:
1. Τις διατάξεις του άρθρου 60 του ν. 4386/2016 (Α΄ 83)
και των άρθρων 28 και 29 του ν. 4485/2017 (Α΄114).
2. Το π.δ. 573/1981 (Α΄ 149).
3. Την υπό στοιχεία Β1/29/01.02.1983 υπουργική απόφαση (Β΄ 80).
4. Την εισήγηση της Γενικής Συνέλευσης του Τομέα
Πολεοδομίας και Χωροταξίας (30-10-2017) και της Γενικής Συνέλευσης της Σχολής Αρχιτεκτόνων Μηχανικών
του Εθνικού Μετσόβιου Πολυτεχνείου (6η/13-12-2017).
5. Την απόφαση της Συγκλήτου του Εθνικού Μετσόβιου Πολυτεχνείου (συνεδρίαση 8η/13-07-2020).
6. Το γεγονός ότι δεν έχει εκδοθεί ο Οργανισμός του
Ιδρύματος.
7. Το γεγονός ότι από την εφαρμογή των διατάξεων της
παρούσας απόφασης δεν προκαλείται δαπάνη σε βάρος
του κρατικού προϋπολογισμού του Εθνικού Μετσόβιου
Πολυτεχνείου, αποφασίζουμε:
Τη μετονομασία της θεσμοθετημένης εκπαιδευτικής
μονάδας «Σπουδαστήριο Χωροταξίας και Οικιστικής
Ανάπτυξης» σε «Εργαστήριο Χωρικού Σχεδιασμού
και Αστικής Ανάπτυξης» (Spatial Planning and Urban
Development Lab) που ανήκει στον Τομέα Πολεοδομίας
και Χωροταξίας της Σχολής Αρχιτεκτόνων του Εθνικού
Μετσόβιου Πολυτεχνείου και την έγκριση του Εσωτερικού Κανονισμού Λειτουργίας του.
Άρθρο 1
Αποστολή
Το "Εργαστήριο Χωρικού Σχεδιασμού και Αστικής
Ανάπτυξης" (Spatial Planning and Urban Development
Lab) του Τομέα Πολεοδομίας και Χωροταξίας της Σχολής Αρχιτεκτόνων Μηχανικών του Εθνικού Μετσόβιου
Πολυτεχνείου έχει ως αποστολή να εξυπηρετεί τις εκπαιδευτικές και ερευνητικές ανάγκες στο γνωστικό αντι-
κείμενο της πολεοδομίας και αστικού σχεδιασμού, της
χωροταξίας και οικιστικής ανάπτυξης, του σύγχρονου
χωρικού σχεδιασμού.
Βασικοί σκοποί είναι η προσέγγιση των χωρο-κοινωνικών θεμάτων, η ανάπτυξη μεθόδων για την προσέγγι-
ση τους και η διατύπωση κατευθύνσεων στρατηγικών
παρεμβάσεων.
Η θεματολογία της ερευνητικής δραστηριότητας του
Εργαστηρίου Χωρικού Σχεδιασμού και Αστικής Ανάπτυξης εντάσσεται στις ακόλουθες περιοχές:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 231/25.01.2021
1. Τη διεξαγωγή έρευνας για τις πηγές και μεθόδους
ανάλυσης του χώρου σε εθνικό και ευρωπαϊκό επίπεδο.
2. Τη διερεύνηση των ιδιομορφιών που παρουσιάζονται στον ελληνικό χώρο: δημογραφικές, κοινωνικές,
οικονομικές και περιβαλλοντικές δυναμικές και τους
σύγχρονους μετασχηματισμούς.
3. Τον ορισμό του περιεχομένου και των διαδικασιών
του χωρικού σχεδιασμού σε εθνικό, περιφερειακό και
τοπικό επίπεδο.
4. Τον ορισμό των βασικών παραμέτρων αειφορίας
στο σχεδιασμό του χώρου, των θεσμικών εργαλείων και
των πολιτικών.
5. Την προσέγγιση θεμάτων τουρισμού, πολιτισμού,
τοπικών τεχνογνωσιών και δημιουργικότητας - με στόχο
τον χωρικό σχεδιασμό και την αστική ανάπτυξη.
6. Την χωρική ανάπτυξη ιδιαίτερα στην βιομηχανική
και μεταποιητική δραστηριότητα.
Το Εργαστήριο έχει ως αποστολή:
1. Την κάλυψη σε προπτυχιακό και μεταπτυχιακό επίπεδο των διδακτικών και ερευνητικών αναγκών του Τομέα
Πολεοδομίας και Χωροταξίας της Σχολής Αρχιτεκτόνων
Μηχανικών του Εθνικού Μετσόβιου Πολυτεχνείου, σε
θέματα που εμπίπτουν στα αντικείμενα δραστηριότητας του Εργαστηρίου, όπως αυτά προσδιορίζονται στο
άρθρο 1 του παρόντος.
2. Τη συνεργασία κάθε μορφής με κέντρα ερευνών
και ακαδημαϊκά ιδρύματα της ημεδαπής και της αλλοδαπής, εφόσον οι επιστημονικοί στόχοι, συμπίπτουν,
συμβαδίζουν και αλληλοσυμπληρώνονται με εκείνους
του Εργαστηρίου.
3. Τη διοργάνωση επιστημονικών διαλέξεων, ημερίδων, σεμιναρίων, συμποσίων συνεδρίων και άλλων επι-
στημονικών εκδηλώσεων με συμμετοχή Ελλήνων και
ξένων διεθνώς αναγνωρισμένων επιστημόνων
4. την πραγματοποίηση δημοσιεύσεων και εκδόσεων
5. Την παροχή υπηρεσιών σε ιδιώτες και σε κάθε νομικής μορφής οργανισμούς και φορείς του δημοσίου και
ιδιωτικού φορέα σύμφωνα με την ισχύουσα νομοθεσία.
6. Την ενίσχυση της δράσης επιστημονικών ομάδων
σχετικών με το γνωστικό αντικείμενο του.
Άρθρο 2
Προσωπικό
Στο εργαστήριο εντάσσονται ως «μόνιμα μέλη», μέλη
ΔΕΠ του Τομέα Πολεοδομίας και Χωροταξίας της Σχολής
Αρχιτεκτόνων Μηχανικών, των οποίων το γνωστικό και
ερευνητικό αντικείμενο είναι σχετικό με εκείνο του Εργαστηρίου, ύστερα από αίτηση τους, σύμφωνη γνώμη
του Τομέα και απόφαση της Γενικής Συνέλευσης (Γ.Σ.) της
Σχολής Αρχιτεκτόνων Μηχανικών.
Η ένταξη ενός μέλους ΔΕΠ στο Εργαστήριο συνεπάγεται όλα τα δικαιώματα και τις υποχρεώσεις που περι-
γράφονται στα επόμενα άρθρα του παρόντος.
Στο προσωπικό του Εργαστηρίου μπορούν να ανήκουν επίσης τα μέλη Ε.Τ.Ε.Π και Ε.ΔΙ.Π. που εντάσσονται
σε αυτό μετά από αίτηση τους στο Διευθυντή του Εργαστηρίου και απόφαση του Τομέα Πολεοδομίας και Χω-
ροταξίας, καθώς και το προσωπικό το οποίο διατίθεται
από τη Γραμματεία της Σχολής για την εξυπηρέτηση των
Εργαστηρίων, ύστερα από απόφαση της Γ.Σ. της Σχολής
Αρχιτεκτόνων Μηχανικών.
Μέλη του Εργαστηρίου:
1. Μόνιμα μέλη του Εργαστηρίου είναι τα μέλη Δ.Ε.Π.
που ανήκουν στο Εργαστήριο καθώς επίσης μέλη Ε.Τ.Ε.Π.,
Ε.ΔΙ.Π. και το λοιπό τεχνικό και διοικητικό προσωπικό
που έχει ενταχθεί στο Εργαστήριο.
2. Μη μόνιμα μέλη, εκτός από τα μέλη του Τομέα Πολεοδομίας και Χωροταξίας είναι μέλη ΔΕΠ και μεταδιδα-
κτορικοί ερευνητές που εργάζονται σε συναφείς ερευνητικές περιοχές με τον ερευνητικό προσανατολισμό του
Εργαστηρίου. Επιπλέον, οι ερευνητές - υποψήφιοι διδάκτορες που εκπονούν διατριβή υπό την επίβλεψη μελών
ΔΕΠ του Εργαστηρίου σε συναφείς ερευνητικές περιοχές
με τον ερευνητικό προσανατολισμό του Εργαστηρίου
καθώς και εξωτερικοί συνεργάτες του Εργαστηρίου.
Εξωτερικός συνεργάτης αποκτά την ιδιότητα μημόνιμου μέλους του Εργαστηρίου εφόσον συνεργάζεται
με το Εργαστήριο σε τακτική βάση, σε έργο ή εργασία
που έχει εγκριθεί από τα αρμόδια όργανα του Ιδρύματος.
Άρθρο 3
Διοίκηση - Αρμοδιότητες
Το Εργαστήριο διευθύνεται από τον Διευθυντή που
είναι μέλος του Διδακτικού Ερευνητικού Προσωπικού
(Δ.Ε.Π.) του εργαστηρίου ο οποίος εκλέγεται και ασκεί
τις αρμοδιότητες, όπως ορίζονται στην εκάστοτε ισχύουσα νομοθεσία και τον Ενιαίο Εσωτερικό Κανονισμό Λει-
τουργίας Εργαστηρίων και Σπουδαστηρίων του Ε.Μ.Π.
Επιπλέον:
• Συντονίζει το διδακτικό (προπτυχιακού και μεταπτυχιακού επιπέδου) και το ερευνητικό έργο του Εργαστη-
ρίου.
• Μεριμνά για την τήρηση του κανονισμού και του προγράμματος λειτουργίας του Εργαστηρίου.
• Μεριμνά για την οικονομική διαχείριση των πόρων
του Εργαστηρίου.
• Μεριμνά για τη στελέχωση του Εργαστηρίου με το
αναγκαίο κατάλληλο προσωπικό.
• Εισηγείται στη Σύγκλητο του Ε.Μ.Π. για τους υπόλογους των αναλωσίμων υλικών, του κινητού εξοπλισμού
και των χώρων εργασίας.
• Υπογράφει κάθε εξερχόμενο έγγραφο.
• Μεριμνά για τη σύνταξη, την παρακολούθηση, το
συντονισμό και την εκπλήρωση του προγράμματος
λειτουργίας και δραστηριοτήτων του Εργαστηρίου στο
πλαίσιο της αποστολής του.
• Εκπροσωπεί το Εργαστήριο στις σχέσεις του με κάθε
άλλο φορέα.
Άρθρο 4
Χρήση του εργαστηρίου
1. Το Εργαστήριο λειτουργεί κατά τις εργάσιμες ημέρες
και ώρες, σύμφωνα με τον Εσωτερικό Κανονισμό Λειτουργίας Εργαστηρίων ΕΜΠ και σε χώρους που περιγρά-
φονται στη συνέχεια, οι οποίοι έχουν παραχωρηθεί σε
αυτό για την εγκατάσταση των οργάνων και του τεχνικού
εξοπλισμού που είναι αναγκαίος για τη διενέργεια των
εργαστηριακών ασκήσεων και των ερευνητικών προγραμμάτων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 231/25.01.2021
2. Οι χώροι εγκατάστασης του Εργαστηρίου βρίσκονται στον 4ο όροφο του κτηρίου Τεχνικής Υπηρεσίας της
Σχολής Αρχιτεκτόνων Μηχανικών. Στην είσοδο του χώρου τοποθετείται πινακίδα με τον τίτλο του εργαστηρίου.
3. Ο κανονισμός λειτουργίας του Εργαστηρίου υπάγεται στον Ενιαίο Ειδικό Εσωτερικό Κανονισμό Λειτουργίας
Εργαστηρίων και Σπουδαστηρίων του Ε.Μ.Π. Ο Διευθυντής του Εργαστηρίου ενημερώνεται πριν από τη
διεξαγωγή κάθε εργασίας, ερευνητικής, εκπαιδευτικής
ή άλλης, που γίνεται στο πλαίσιο της λειτουργίας του
Εργαστηρίου, στο πλαίσιο ερευνητικού προγράμματος
ή άλλου έργου που έχει αποφασισθεί και καθορίζει την
προτεραιότητα στη χρησιμοποίηση οργάνων και χώρων, σε περίπτωση που δεν υπάρχει σχετική απόφαση.
Ο Διευθυντής έχει την ευθύνη για την εν γένει λειτουργία
του Εργαστηρίου.
4. Η χρησιμοποίηση των εγκαταστάσεων και του
εξοπλισμού του Εργαστηρίου επιτρέπεται μόνο στο
προσωπικό του ή σε άλλα άτομα με εξουσιοδότηση
του Διευθυντή του Εργαστηρίου. Με απόφαση του Διευθυντή ορίζονται οι υπεύθυνοι των εγκαταστάσεων
και του εξοπλισμού του Εργαστηρίου καθώς και η ανάθεση της ευθύνης της γραμματειακής υποστήριξης του
Εργαστηρίου, η οποία μπορεί να ανατίθεται σε μέλος
του Διοικητικού Προσωπικού του Ε.Μ.Π. που έχει τοποθετηθεί στο Εργαστήριο ή σε άλλο άτομο-συνεργάτη
του Εργαστηρίου.
5. Με εισήγηση του Διευθυντή στα αρμόδια όργανα
της Σχολής είναι δυνατή η πρόσληψη επιστημόνων σε
τομείς συναφείς με το γνωστικό αντικείμενο, τις διδακτικές και ερευνητικές δραστηριότητες του Εργαστηρίου,
σύμφωνα με την ισχύουσα νομοθεσία.
Άρθρο 5
Πόροι - Έσοδα
Οι οικονομικοί πόροι/έσοδα του Εργαστηρίου προέρχονται από:
α. Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή λογαριασμό
τρίτων.
β. Την παροχή υπηρεσιών σύμφωνα με την εκάστοτε
ισχύουσα νομοθεσία και τα προβλεπόμενα από τον Οδηγό Χρηματοδότησης και Διαχείρισης της ΕΔΕΙΛ του ΕΜΠ.
γ. Κληρονομιές, κληροδοτήματα, δωρεές και κάθε
άλλη οικονομική ενίσχυση που προέρχεται από ημεδαπά ή αλλοδαπά φυσικά και νομικά πρόσωπα, διεθνείς
οργανισμούς, δημόσιους ή ιδιωτικούς φορείς/επιχειρήσεις, προς το Εθνικό Μετσόβιο Πολυτεχνείο ή/και το
Εργαστήριο, για τους σκοπούς του Εργαστηρίου, εφόσον
δεν διατίθενται με όρους που αντιβαίνουν στον σκοπό
του Εργαστηρίου.
δ. Πιστώσεις που ήδη χορηγούνται από τη Σύγκλητο
του Ε.Μ.Π. για τις ερευνητικές δραστηριότητες της Σχολής Αρχιτεκτόνων Μηχανικών του ΕΜΠ.
Άρθρο 6
Τηρούμενα βιβλία και αρχεία
Για τις ανάγκες του Εργαστηρίου του ΕΜΠ τηρούνται
αρχεία σε έντυπη ή/και ηλεκτρονική μορφή, που αφορούν στις δραστηριότητες και στις παρεχόμενες υπηρε-
σίες του Εργαστηρίου. Τα βιβλία και τα αρχεία ενδεικτικά
είναι:
1. Βιβλίο πρωτοκόλλου.
2. Βιβλίο περιουσιακών στοιχείων του Εργαστηρίου.
3. Φάκελος οικονομικών στοιχείων για κάθε έτος.
4. Κατάλογος επιστημονικών βιβλίων, περιοδικών και
μελετών.
5. Κατάλογος υλικών και εξοπλισμού του Εργαστηρίου.
6. Αρχείο προσωπικού.
7. Αρχείο συνεδρίων, ημερίδων, σεμιναρίων και άλλων ερευνητικών και εκπαιδευτικών - εκδηλώσεων που
πραγματοποιεί το Εργαστήριο.
8. Αρχείο ερευνητικών και εκπαιδευτικών προγραμμάτων που υλοποιεί το Εργαστήριο.
9. Αρχείο των παρεχόμενων υπηρεσιών του Εργαστηρίου. Με απόφαση του Διευθυντή του Εργαστηρίου είναι
δυνατό να ορίζεται αναγκαία η τήρηση και άλλων βιβλίων ή αρχείων απαραίτητων για την εύρυθμη λειτουργία
του Εργαστηρίου.
Άρθρο 7
Έναρξη Ισχύος
Η ισχύς της παρούσης αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 15 Ιανουαρίου 2021
Ο Πρύτανης
ΑΝΔΡΕΑΣ ΜΠΟΥΝΤΟΥΒΗΣ
Ι
Αριθμ. 1/13.1.2021
(3)
Καθορισμός κριτηρίων και διαδικασία απονομής
του τίτλου του Ομότιμου Καθηγητή.
Η ΔΙΟΙΚΟΥΣΑ ΕΠΙΤΡΟΠΗ ΤΗΣ ΑΣΠΑΙΤΕ
Έχοντας υπόψη:
1. Τον ν. 3027/2002 «Ρύθμιση θεμάτων οργανισμών
και άλλες διατάξεις» (Α΄ 152) και ειδικότερα το άρθρο 4
«΄Ίδρυση Ανώτατης Σχολής Παιδαγωγικής και Τεχνολογικής Εκπαίδευσης - Κατάργηση της ΣΕΛΕΤΕ».
2. Το π.δ. 101/2013 «Κατάργηση, συγχώνευση, μετονομασία Τμημάτων και ίδρυση Σχολής στην Ανώτατη
Σχολή Παιδαγωγικής και Τεχνολογικής Εκπαίδευσης
(ΑΣΠΑΙΤΕ)» (Α΄ 135).
3. Το άρθρο 29 του ν. 4186/2013 «Αναδιάρθρωση της
Δευτεροβάθμιας Εκπαίδευσης και λοιπές διατάξεις»
(Α΄ 193).
4. Την υπ΄ αρ. 105277/Ζ1/12-08-2020 (Υ.Ο.Δ.Δ. 650)
υπουργική απόφαση που αφορά στην ανασυγκρότηση
της Δ.Ε. της ΑΣΠΑΙΤΕ.
5. Τον ν. 4009/2011 «Δομή, λειτουργία, διασφάλιση της
ποιότητας των σπουδών και διεθνοποίηση των ανωτάτων εκπαιδευτικών ιδρυμάτων» (Α΄ 195).
6. Τον ν. 4485/2017 «Οργάνωση και λειτουργία της
ανώτατης εκπαίδευσης, ρυθμίσεις για την έρευνα και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 231/25.01.2021
άλλες διατάξεις» (Α΄ 114) και ιδίως το Κεφ. Δ΄ «Όργανα
των ΑΕΙ και των μονάδων τους», την περ. λγ της παρ. 2
του άρθρου 13, καθώς και την περ. ζ της παρ. 2 του άρθρου 8 σύμφωνα με την οποία με τον Εσωτερικό Κα-
νονισμό ρυθμίζονται θέματα εσωτερικής λειτουργίας
του οικείου Α.Ε.Ι. και ιδίως τα κριτήρια και η διαδικασία
απονομής των τίτλων του Επίτιμου Διδάκτορα, του Ομότιμου και του Επίτιμου Καθηγητή.
7. Την εισήγηση του Προέδρου.
8. Το γεγονός ότι από την παρούσα απόφαση δεν προκαλείται δαπάνη.
Η ΔΕ μετά από διαλογική συζήτηση των Μελών της,
αποφασίζει ομόφωνα:
Για την απονομή του τίτλου του Ομότιμου Καθηγητή
Τμήματος σε μέλος Δ.Ε.Π. βαθμίδας Καθηγητή που αποχωρεί από την υπηρεσία λόγω συμπλήρωσης του ορίου
ηλικίας ή χρόνου εργασίας μετά από ευδόκιμη θητεία, ή
λόγω ανωτέρας βίας, καθορίζονται τα εξής:
1. Η απόδοση του τίτλου του Ομότιμου Καθηγητή
(Emeritus Professor) είναι μια ακαδημαϊκή διαδικασία
με στόχο να τιμήσει διατελέσαντες Καθηγητές Τμημάτων, οι οποίοι κατά τη διάρκεια της σταδιοδρομίας τους
άφησαν έντονο επιστημονικό, διδακτικό και ερευνητικό
ίχνος, αναγνωρισμένο στην Ελλάδα και στο εξωτερικό,
με εξαιρετική προσφορά προς το Τμήμα, τη Σχολή, την
επιστήμη και την κοινωνία γενικότερα. Σκοπός του τίτλου, πέραν της αναγνώρισης, είναι να δοθεί η δυνατότη-
τα στον αποχωρούντα Καθηγητή να συνεχίσει την ερευνητική ή διδακτική του δραστηριότητα στην ΑΣΠΑΙΤΕ
και την προσφορά της εμπειρίας και των γνώσεών του
στην επιστημονική και ακαδημαϊκή κοινότητα και την
κοινωνία, καθώς επίσης να συμβάλλει στην εκπλήρωση
των στόχων της ΑΣΠΑΙΤΕ από την οποίαν προέρχεται.
2. Βασικές προϋποθέσεις για την απονομή του τίτλου
του Ομότιμου Καθηγητή Τμήματος σε μέλος Δ.Ε.Π. βαθμίδας Καθηγητή που αποχωρεί από την υπηρεσία λόγω
συμπλήρωσης του ορίου ηλικίας ή χρόνου εργασίας μετά
από ευδόκιμη θητεία, ή λόγω ανωτέρας βίας, είναι οι εξής:
• να έχει επιτελέσει μια εξαιρετικά ευδόκιμη θητεία
στην ΑΣΠΑΙΤΕ σε ό,τι αφορά την προσωπική του συμβολή στο επιστημονικό και εκπαιδευτικό έργο, η οποία
υπερβαίνει τις συμβατικές υποχρεώσεις
• να ήταν υπόδειγμα ήθους και άψογος στις υπηρεσιακές του υποχρεώσεις
• να μην έχει αποδεδειγμένα εμπλακεί σε ατασθαλίες
ή ενέργειες που δεν συνάδουν με την ιδιότητα του ακαδημαϊκού δασκάλου
• να έχει τουλάχιστον δέκα (10) έτη συνολική υπηρεσία
στο Ίδρυμα στη βαθμίδα του Καθηγητή ή του Αναπληρωτή Καθηγητή από την οποία τουλάχιστον τρία (3) έτη
πραγματική υπηρεσία στη βαθμίδα του Καθηγητή στο
Τμήμα. Στον χρόνο συνολικής υπηρεσίας προσμετρούνται οι διακοπές της παρουσίας λόγω ανωτέρας βίας.
3. Ο υποψήφιος θα πρέπει να έχει προταθεί για τον
τίτλο του Ομότιμου Καθηγητή από τουλάχιστον τρία (3)
μέλη Δ.Ε.Π. του Τμήματος της ΑΣΠΑΙΤΕ από το οποίο
αποχώρησε λόγω συνταξιοδότησης. Με την πρόταση θα
πρέπει απαραιτήτως να συνυποβάλλεται επικαιροποιημένο Βιογραφικό Σημείωμα του υποψηφίου. Με δεδο-
μένα τα ανωτέρω, η Συνέλευση του Τμήματος συγκροτεί
Ειδική Τριμελή Επιτροπή αποτελούμενη από Καθηγητές
(Επιτροπή), η οποία εκτιμά το έργο και την προσφορά
του προτεινόμενου για την απονομή του τίτλου του Ομότιμου Καθηγητή. Στην περίπτωση κατά την οποία στο
Τμήμα δεν υπάρχουν τρεις (3) Καθηγητές, η Επιτροπή
συμπληρώνεται από Αναπληρωτές Καθηγητές. Κριτήριο
επιλογής των μελών της Επιτροπής αποτελεί η εγγύτητα
του γνωστικού τους αντικειμένου με αυτό του υποψήφιου Ομότιμου Καθηγητή.
Η Επιτροπή εκτιμά το έργο και την προσφορά του
προτεινόμενου λαμβάνοντας υπόψη τις επιστημονικές
και ειδικότερες δραστηριότητές του. Συγκεκριμένα, η
Επιτροπή καλείται να αξιολογήσει τον προτεινόμενο
ως προς (i) την παραγωγή και μετάδοση της γνώσης με
την έρευνα και τη διδασκαλία (ii) τη συμβολή του στην
αντιμετώπιση των κοινωνικών, πολιτισμικών και αναπτυξιακών αναγκών του τόπου και (iii) την προσφορά του
στη λειτουργία, αλλά και στην προβολή του Τμήματος
και ευρύτερα της ΑΣΠΑΙΤΕ.
Με βάση τα ανωτέρω, η Επιτροπή αξιολογεί τον προτεινόμενο για την απονομή του τίτλου του Ομότιμου
Καθηγητή και εισηγείται την απονομή του τίτλου του
Ομότιμου Καθηγητή, εφόσον έχει διαπρέψει στα περισσότερα από τα ακόλουθα, τα οποία δεν θα πρέπει να
εκλαμβάνονται με τη στενή αριθμητική έννοια, αλλά
θα πρέπει να συνυπολογίζονται για την αποτίμηση μιας
συνολικής εικόνας του υποψηφίου:
• διδακτικό έργο και αναβάθμιση της διδασκόμενης
ύλης
• ανάπτυξη Προγραμμάτων Σπουδών και καινοτόμων
μεθόδων διδασκαλίας και μάθησης
• επίβλεψη διδακτορικών διατριβών ως επιβλέπων ή
μέλος Τριμελούς Επιτροπής
• συγγραφή ποιοτικών δημοσιεύσεων σε έγκριτα διεθνή περιοδικά με έμφαση σε αυτά υψηλής απήχησης
• συγγραφή επιστημονικών βιβλίων ή μονογραφιών
• συμμετοχή ως μέλος της συντακτικής επιτροπής ή
ως κριτής άρθρων σε έγκριτα διεθνή επιστημονικά περιοδικά
• διεθνής αναγνώριση, όπως αυτή τεκμηριώνεται με
βάση τις ετεροαναφορές σε έγκριτες διεθνείς βάσεις
δεδομένων
• διεθνείς βραβεύσεις ή εργασίες που έχουν υιοθετηθεί
ως συμβολή στην εξέλιξη της επιστήμης
• τεχνολογικό ή καλλιτεχνικό έργο υψηλής αναγνωρισιμότητας
• επιτυχής απόκτηση επιχορηγήσεων για έρευνα και
καθοδήγηση ερευνητικών προγραμμάτων
• συμμετοχή και εξαιρετική συνεισφορά σε επιστημονικούς συλλόγους
• διοικητικό έργο στο Τμήμα και γενικότερα στην
ΑΣΠΑΙΤΕ
• δραστηριότητες/συνεργασίες που προβάλλουν το
Τμήμα και την ΑΣΠΑΙΤΕ
• συνέχεια των ως άνω δραστηριοτήτων στη συνολική
θητεία του μέχρι την αποχώρησή του.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 231/25.01.2021
Με βάση τα ανωτέρω, η Επιτροπή διαμορφώνει και
υποβάλλει πλήρη και τεκμηριωμένη έγγραφη Εισήγηση
στη Συνέλευση του Τμήματος για την απονομή ή όχι στον
προτεινόμενο του τίτλου του Ομότιμου Καθηγητή. Η θετική για την απονομή του τίτλου απόφαση της Συνέλευ-
σης του Τμήματος αποτελεί Εισήγηση προς τη Διοικούσα
Επιτροπή της ΑΣΠΑΙΤΕ για την απονομή του Ομότιμου
Καθηγητή στον προτεινόμενο. Αν η Διοικούσα Επιτροπή
αποφασίσει θετικά τότε σε ειδική εκδήλωση παρουσία
μελών της Διοικούσας Επιτροπής και μελών Δ.Ε.Π. του
Τμήματος, απονέμεται από τον Πρόεδρο της Διοικούσας
Επιτροπής στον Ομότιμο Καθηγητή το διαπιστευτήριο
της ομοτιμοποίησής του.
Ο Πρόεδρος της ΔΕ
ΓΕΩΡΓΙΟΣ ΧΑΤΖΑΡΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 231/25.01.2021
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20210200231.pdf | Tokens: 29144]